Først kan du teste, om skoen sidder godt nok fast og det gør du ved at se, om du kun lige kan stikke en finger ned mellem din hæl og skoen. Hvis dette er for let, så er skoen for stor.
Derefter tjekker du, om der er plads nok i skoen. Dette kan du teste ved at tegne et omrids af dine fødder på et stykke papir. Klip dem ud og put papiret ned i skoene. Kan papiret ligge i skoen uden at krølle nogen steder, så er skoen rummelig. På dit omrids skal du lægge 1 cm ud for alle tæer for at have plads til, at foden kan glide lidt frem og tilbage under gang. Mærk også efter om der er plads til at dine tæer kan skubbes opad, når du går.